CELEX: 32009L0163
Language: lt
Date: 1261440000000
Title: 2009 m. gruodžio 22 d. Komisijos direktyva 2009/163/ES, iš dalies keičianti Europos Parlamento ir Tarybos direktyvos 94/35/EB dėl maisto produktuose naudojamų saldiklių nuostatas dėl neotamo (Tekstas svarbus EEE)

23.12.2009   
            
            
               LT
            
            
               Europos Sąjungos oficialusis leidinys
            
            
               L 344/37
            
         
      KOMISIJOS DIREKTYVA 2009/163/ES
   2009 m. gruodžio 22 d.
   iš dalies keičianti Europos Parlamento ir Tarybos direktyvos 94/35/EB dėl maisto produktuose naudojamų saldiklių nuostatas dėl neotamo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 31 straipsnį,
   pasikonsultavusi su Europos maisto saugos tarnyba (EMST),
   kadangi:
   
               (1)
            
            
               1994 m. birželio 30 d. Europos Parlamento ir Tarybos direktyva 94/35/EB dėl maisto produktuose naudojamų saldiklių (2) nustatomas saldiklių, kuriuos galima naudoti Sąjungoje, sąrašas ir jų naudojimo sąlygos.
            
         
               (2)
            
            
               Europos maisto saugos tarnyba (EMST) įvertino neotamo, kaip saldiklio ir aromato ir skonio stipriklio, saugumą ir 2007 m. rugsėjo 27 d. pareiškė savo nuomonę (3). Apsvarsčiusi visus su stabilumu, skilimo produktais ir toksikologija susijusius duomenis, EMST padarė išvadą, kad naudojamas kaip siūloma – kaip saldiklis ir skonio ir aromato stipriklis – neotamas pavojaus nekelia, ir nustatė 0–2 mg/kg kūno masės per dieną leistiną paros normą (LPN). EMST taip pat pažymėjo, kad remiantis atsargiausiais neotamo poveikio per maistą suaugusiems ir vaikams vertinimais, mažai tikėtina, kad LPN būtų viršyta, jei laikomasi naudojimo nurodymų.
            
         
               (3)
            
            
               Neotamas yra labai stiprus saldiklis, jis gali būti 7 000–13 000 kartų saldesnis už sacharozę. Jis gali būti naudojamas vietoj sacharozės ar kitų saldiklių įvairiuose produktuose. Neotamas gali būti naudojamas vienas arba su kitais saldikliais. Be to, jis gali pakeisti maisto ir gėrimų skonį.
            
         
               (4)
            
            
               Reikia iš dalies pakeisti Direktyvos 94/35/EB priedą, kad neotamą būtų leista naudoti tais pačiais tikslais kaip ir kitus, šiuo metu leidžiamus naudoti stiprius saldiklius. Neotamui turėtų būti suteiktas naujas E numeris, būtent E 961. Siekiant palengvinti prekybą nauju saldikliu ir skatinti jo naudojimą, numatyta, kad šios direktyvos nuostatas atitinkančiais produktais gali būti prekiaujama nuo direktyvos įsigaliojimo dienos.
            
         
               (5)
            
            
               Pagal Tarpinstitucinio susitarimo dėl geresnės teisėkūros (4) 34 punktą valstybės narės raginamos savo ir Sąjungos interesų labui parengti lenteles, kurios kuo geriau iliustruotų šios direktyvos ir jos perkėlimo į nacionalinę teisę priemonių tarpusavio atitiktį, ir viešai jas paskelbti.
            
         
               (6)
            
            
               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 94/35/EB priedas iš dalies keičiamas pagal šios direktyvos priedą.
   2 straipsnis
   1.   Valstybės narės priima įstatymus ir kitus teisės aktus, kuriais ne vėliau kaip iki 2010 m. spalio 12 d., įgyvendinama ši direktyva. Jos nedelsdamos pateikia Komisijai tų nuostatų tekstus.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   3.   Šios direktyvos nuostatas atitinkančiais produktais gali būti prekiaujama nuo direktyvos įsigaliojimo dienos.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva yra skirta valstybėms narėms.
   
      Priimta Briuselyje 2009 m. gruodžio 22 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 354, 2008 12 31, p. 16.
   
      (2)  OL L 237, 1994 9 10, p. 3.
   
      (3)  Maisto priedų, pagardų, perdirbimo medžiagų ir besiliečiančių su maistu medžiagų mokslininkų grupės mokslinė nuomonė, pateikta Komisijos prašymu dėl neotamo kaip saldiklio ir skonio ir aromato stipriklio. EFSA leidinys (2007 m.) 581, p. 1–43.
   
      (4)  OL C 321, 2003 12 31, p. 1.
   
      PRIEDAS
      Direktyvos 94/35/EB priede po E 959 įrašo įterpiamas šis E 961 įrašas:
      
         
                     EB Nr.
                  
                  
                     Pavadinimas
                  
                  
                     Maisto produktai
                  
                  
                     Didžiausias naudotinas kiekis
                  
               
                     „E 961
                  
                  
                     Neotamas
                  
                  
                     
                        Nealkoholiniai gėrimai
                     
                  
                  
                      
                  
               
                     Iš vandens pagaminti aromatizuoti gėrimai, turintys mažiau kalorijų arba į kuriuos nepridėta cukraus
                  
                  
                     20 mg/l
                  
               
                     Iš pieno ir pieno darinių arba vaisių sulčių pagaminti gėrimai, turintys mažiau kalorijų arba į kuriuos nepridėta cukraus
                  
                  
                     20 mg/l
                  
               
                     
                        Desertai ir panašūs produktai
                     
                  
                  
                      
                  
               
                     Iš vandens pagaminti aromatizuoti desertai, turintys mažiau kalorijų arba į kuriuos nepridėta cukraus
                  
                  
                     32 mg/kg
                  
               
                     Iš pieno ir pieno darinių pagaminti produktai, turintys mažiau kalorijų arba į kuriuos nepridėta cukraus
                  
                  
                     32 mg/kg
                  
               
                     Iš vaisių ir daržovių pagaminti desertai, turintys mažiau kalorijų arba į kuriuos nepridėta cukraus
                  
                  
                     32 mg/kg
                  
               
                     Iš kiaušinių pagaminti desertai, turintys mažiau kalorijų arba į kuriuos nepridėta cukraus
                  
                  
                     32 mg/kg
                  
               
                     Iš grūdinių kultūrų pagaminti desertai, turintys mažiau kalorijų arba į kuriuos nepridėta cukraus
                  
                  
                     32 mg/kg
                  
               
                     Su riebalais pagaminti desertai, turintys mažiau kalorijų arba į kuriuos nepridėta cukraus
                  
                  
                     32 mg/kg
                  
               
                     Užkandžiai: tam tikrų aromatų gatavi, fasuoti, sausi, pikantiški krakmolo produktai ir glaistyti riešutai
                  
                  
                     18 mg/kg
                  
               
                     
                        Konditerijos gaminiai
                     
                  
                  
                      
                  
               
                     Konditerijos gaminiai, į kuriuos nepridėta cukraus
                  
                  
                     32 mg/kg
                  
               
                     Konditerijos gaminiai su kakava arba džiovintais vaisiais, turintys mažiau kalorijų arba į kuriuos nepridėta cukraus
                  
                  
                     65 mg/kg
                  
               
                     Konditerijos gaminiai iš krakmolo, turintys mažiau kalorijų arba į kuriuos nepridėta cukraus
                  
                  
                     65 mg/kg
                  
               
                     Vafliniai indeliai, skirti valgomiesiems ledams, į kuriuos nepridėta cukraus
                  
                  
                     60 mg/kg
                  
               
                     
                        Essoblaten
                     
                  
                  
                     60 mg/kg
                  
               
                     Sumuštinių aptepai su kakava, pienu, džiovintais vaisiais arba pagaminti iš riebalų, turintys mažiau kalorijų arba į kuriuos nepridėta cukraus
                  
                  
                     32 mg/kg
                  
               
                     Pusryčių dribsniai grūdų pagrindu, kuriuose yra daugiau kaip 15 % skaidulų ir ne mažiau kaip 20 % sėlenų, turintys mažiau kalorijų arba į kuriuos nepridėta cukraus
                  
                  
                     32 mg/kg
                  
               
                     Gaivinamosios pastilės arba dražė, į kuriuos nepridėta cukraus
                  
                  
                     200 mg/kg
                  
               
                     Stipriai aromatizuotos gaivinamosios pastilės, į kurias nepridėta cukraus
                  
                  
                     65 mg/kg
                  
               
                     Kramtomoji guma, į kurią nepridėta cukraus
                  
                  
                     250 mg/kg
                  
               
                     Mažiau kalorijų turintys tablečių formos saldumynai
                  
                  
                     15 mg/kg
                  
               
                     Sidras ir kriaušių sidras
                  
                  
                     20 mg/l
                  
               
                     Gėrimai, sudaryti iš nealkoholinio gėrimo ir alaus, sidro, kriaušių sidro, spirito arba vyno
                  
                  
                     20 mg/l
                  
               
                     Alkoholiniai gėrimai, kuriuose alkoholio koncentracija yra mažesnė kaip 15 % tūrio
                  
                  
                     20 mg/l
                  
               
                     Nealkoholinis alus arba alus, ne stipresnis kaip 1,2 %
                  
                  
                     20 mg/l
                  
               
                     „Bière de table/Tafelbier/Stalo alus“ (pirmoji misa, ne stipresnė kaip 6 %), išskyrus „Obergäriges Einfachbier“
                  
                  
                     20 mg/l
                  
               
                     Minimalaus (30 miliekvivalentų) rūgštingumo, išreikšto NaOH, alaus rūšys
                  
                  
                     20 mg/l
                  
               
                     „Oud bruin“ tipo tamsaus alaus rūšys
                  
                  
                     20 mg/l
                  
               
                     Mažiau kalorijų turintis alus
                  
                  
                     1 mg/l
                  
               
                     Valgomieji ledai, turintys mažiau kalorijų arba į kuriuos nepridėta cukraus
                  
                  
                     26 mg/kg
                  
               
                     Konservuoti vaisiai skardinėse arba stiklainiuose, turintys mažiau kalorijų arba į kuriuos nepridėta cukraus
                  
                  
                     32 mg/kg
                  
               
                     Mažiau kalorijų turintys džemai, želė ir marmeladai
                  
                  
                     32 mg/kg
                  
               
                     Mažiau kalorijų turintys vaisių ir daržovių produktai
                  
                  
                     32 mg/kg
                  
               
                     Saldžiarūgščiai vaisių ir daržovių konservai
                  
                  
                     10 mg/kg
                  
               
                     
                        Feinkostsalat
                     
                  
                  
                     12 mg/kg
                  
               
                     Saldžiarūgščiai žuvų ir žuvų marinatų, vėžiagyvių ir moliuskų konservai bei pusiau konservai
                  
                  
                     10 mg/kg
                  
               
                     Mažiau kalorijų turinčios sriubos
                  
                  
                     5 mg/l
                  
               
                     Padažai
                  
                  
                     12 mg/kg
                  
               
                     Garstyčios
                  
                  
                     12 mg/kg
                  
               
                     Specialiai mitybai skirti maži kepiniai
                  
                  
                     55 mg/kg
                  
               
                     Direktyvoje 1996/8/EB nurodyti maisto produktai, skirti sumažinto energijos kiekio dietoms svoriui mažinti
                  
                  
                     26 mg/kg
                  
               
                     Direktyvoje 1999/21/EB apibrėžti specialios medicininės paskirties dietiniai maisto produktai
                  
                  
                     32 mg/kg
                  
               
                     Direktyvoje 2002/46/EB apibrėžti skysti maisto papildai
                  
                  
                     20 mg/kg
                  
               
                     Direktyvoje 2002/46/EB apibrėžti kieti maisto papildai
                  
                  
                     60 mg/kg
                  
               
                     Direktyvoje 2002/46/EB apibrėžti maisto papildai, kurių pagrindinės sudėtinės dalys yra vitaminai ir (arba) mineralinės medžiagos, pateikiami kaip sirupai arba kramtomosios tabletės
                  
                  
                     185 mg/kg
                  
               
                     Saldikliai, skirti pasaldinti maistą valgant
                  
                  
                     
                        quantum satis“